Makašēnu ciems
Makašēnu ciems bija Rēzeknes rajona administratīvi teritoriāla vienība tā ziemeļrietumos. 1945. gada 2. novembrī Rēzeknes apriņķa Makašēnu pagastā izveidoja Makašēnu ciema padomi. 1949. gada 31. decembrī, pēc pagasta likvidēšanas, ciemu iekļāva Rēzeknes rajonā. 1954. gada 14. jūnijā Makašēnu ciemam pievienoja likvidētā Čakšu ciema kolhoza «Pobeda» teritoriju. 1960. gada 7. jūlijā padomju saimniecības «Rēzekne» teritoriju iekļāva Vērēmu ciemā. Ciemu likvidēja 1962. gada 5. jūnijā, tā teritoriju pievienojot Puderu ciemam.